Hyn në fuqi rihapja e përkohshme e qeverisë federale amerikane
Zyra për Menaxhimin dhe Buxhetin njoftoi zyrtarisht agjensitë e mbyllura federale, pas firmosjes nga Presidenti Trump të projektligjit për financimin e përkohshëm të qeverisë deri më dt. 15 shkurt
Mbyllja më e gjatë në historinë e qeverisë amerikane përfundoi të premten kur Presidenti Donald Trump shtyu kërkesën e tij për financimin e një muri përgjatë kufirit mes Shteteve të Bashkuara dhe Meksikës, duke nënshkruar një ligj financimi tre-javor për rihapjen e agjensive qeveritare dhe për rikthimin në punë të 800 mijë punonjësve federalë. Zyra për Menaxhimin dhe Buxhetin u dërgoi mbrëmë vonë një memorandum agjensive të mbyllura federale për t’i informuar se tashmë janë të hapura dhe se punonjësit mund të rikthehen në punë. Megjithatë, siç njofton korrespondentja e Zërit të Amerikës, Katherine Gypson, financimi afatshkurtër synon t’u japë kohë ligjvënësve të trajtojnë çështjen e sigurisë kufitare. Fluturimet ajrore pësuan vonesa përgjatë bregut lindor të Shteteve të Bashkuara, pasi punonjësit e papaguar të sistemit të kontrollit ajror filluan të mos paraqiten në punë... E premtja shënoi edhe rrogën e dytë të humbur për punonjësit federalë, pas dy përpjekjeve të dështuara të Senatit për të rihapur qeverinë. Ky akumulim problemesh detyroi Presidentin Trump të rihapë qeverinë deri më datën 15 shkurt, por pa një financim për murin kufitar. , tha Presidenti Trump. Do të jenë pra 21 ditë gjatë të cilave punonjësit federalë do të paguhen dhe ligjvënësit do të negociojnë për një marrëveshje për sigurinë kufitare, për të cilën Presidenti tha qartë se duhet të përmbajë një mur kufitar. , tha Presidenti Trump. Rënia dakort nga Presidenti Trump për të rihapur qeverinë dhe për të diskutuar sigurinë kufitare, ishte kërkuar nga demokratët gjatë gjithë ngërçit historik që zgjati 36 ditë. , tha Senatori Chuck Schumer, udhëheqës i demokratëve. Udhëheqësit republikanë u bënë thirrje demokratëve t’u përgjigjen kërkesave. , tha Senatori Mitch McConnell, udhëheqës i republikanëve. Por, Kryetarja e Dhomës së Përfaqësuesve, Nancy Pelosi, e bëri të qartë se pozicioni qendror i demokratëve kundër financimit të një muri kufitar nuk ka ndryshuar. , tha zonja Pelosi. Presidenti Trump mori në konsideratë shpalljen e një emergjence kombëtare në kufi, me qëllim përftimin e fondeve për ngritjen e murit. Ai paralajmëroi më vonë se ende ekziston kjo mundësi, nëse negociatat nuk dalin me sukses. , deklaroi Presidenti Trump. Ky është një tregues se progresi në debatin e tanishëm për emigracionin është vetëm i përkohshëm.